Recommended byColombia
295 ఎపిసోడ్‌లో హైలైట్స్‌..
అయితే అమ్ముల్ని నందిని సరయూలు ఆపేస్తారు. అంకిత్‌ని చూడ్డానికి వీళ్లేదని చెప్పి మెడ పట్టుకుని గెంటేస్తారు. సరిగ్గా గేట్‌ ముందు గెంటేసరికి నీలవేణి వచ్చి అమ్ముల్ని పట్టుకుంటుంది. ‘‘నీ కుటుంబం ఇప్పటి దాకా చేసింది చాలు. ఇక మీ అవసరం మాకు లేదు. ఒక్క నిమిషం కూడా నా గేట్‌ ముందు ఉండటానికి వీల్లేదు’’ అంటూ నందిని గేట్‌ లోపల ఉండి గేట్‌ బయట ఉన్న అమ్ములుతో అంటుంది. నీలవేణి ఆ మాటలకు బాధగా ‘‘ఇవే మాటలు మీరు కొంగుచాపి నన్ను ఆ గోదావరి ఒడ్డున అడకుండా ఉండి ఉండాల్సింది’’ అంటుంది. ‘‘అవును తప్పు చేశాను.. చెంపలేసుకుంటున్నాను’’ అంటుంది నందిని. కాసేపు వాదోపవాదాల తర్వాత
నందిని వాళ్లంతా లోనికి వెళ్లిపోతారు.
చాలా రకాలుగా నచ్చజెప్పి అమ్ముల్ని ఇంటికి తీసుకుని వెళ్లేందుకు నీలవేణి ప్రయత్నిస్తుంది. అందంతా సరయూ మేడ మీద నుంచి చూసి.. ‘‘ఇది(అమ్ములు) చాలా మొండిగా ఉంది. పోవడం లేదు.. ఎలాగైనా ఇక్కడ నుంచి పంపించాలి’’ అని నిర్ణయించుకుని.. సీనయ్యకు ఫోన్‌ చేసి విషయం చెబుతుంది. దాంతో వెంటనే అక్కడికి వచ్చిన సీనయ్య.. అమ్ముల్ని బతిమలాడతాడు. కానీ అమ్ములు డాక్టర్‌ చెప్పిన మాటలనే తలచుకుంటూ అక్కడ నుంచి కదలదు. ‘‘ఏది ఏమైనా నేను రాను. అంకిత్‌ లేచి కూర్చుంటేనే వస్తాను. నువ్వు చేసి తప్పు సరిదిద్దే వస్తాను’’ అంటుంది. సీనయ్య చాలా ఏడుస్తాడు. కోప్పడతాడు. కానీ అమ్ములు మొండిగా అక్కడే ఉంటుంది.
Read also : కార్తీకదీపం ఆగస్టు 26 : కార్తీక్‌ని ఎమోషనల్ బ్లాక్ మెయిల్ చేసిన సౌందర్య
‘‘నువ్వు ఓ పెళ్లి కాడివాడికి సేవలు చేస్తుంటే.. ఈ లోకం ఏం అంటుందో తెలుసా?’’ అంటాడు సీనయ్య ఆవేశంగా.. అమ్ములు కూడా ఆవేశంగా చేతులతో సైగ చేస్తూ.. ‘‘చెప్పు ఏం అంటారు..’’ అంటుంది. అయిష్టంగానే ఏడుస్తూ.. ‘‘ఉంపుడు గత్తె అంటారు’’ అంటాడు సీనయ్య. వెంటనే తల కొట్టుకుంటూ.. ‘‘ఈ మాటలు నిన్ను నా చేత అనిపిస్తున్నావు ఎందుకు అమ్ములు.. పద వెళ్దాం’’ అంటాడు. అమ్ములు అప్పటికీ రాను అనడంతో.. బలవంతంగా లాక్కెల్లే ప్రయత్నం చేస్తాడు సీనయ్య. అక్కడే ఉన్న పెద్ద స్తంబాన్ని పట్టుకుని రానంటూ వాదిస్తుంది అమ్ములు. నీలవేణి కూడా అమ్ముల్ని బతిమలాడుతోంది. మరిన్ని వివరాలు తరువాయి భాగంలో చూద్దాం! మౌనరాగం కొనసాగుతోంది.